राहुल गांधी का केन्द्र पर हमला, कहा-देश के भविष्य के लिए मोदी सिस्टम को नींद से जगाना जरूरी
राहुल गांधी ने कोरोना वायरस संक्रमण के हालात के मद्देनजर मंगलवार को केंद्र सरकार पर निशाना साधा और कहा कि इस सरकार में जितनी आसानी से सवाल उठाने वालों की गिरफ्तारी होती है, अगर उतनी ही आसानी से टीका मिल जाता तो देश आज इस दर्दनाक स्थिति में नहीं होता।
नयी दिल्ली: कांग्रेस के पूर्व अध्यक्ष राहुल गांधी ने कोरोना वायरस संक्रमण के हालात के मद्देनजर मंगलवार को केंद्र सरकार पर निशाना साधा और कहा कि इस सरकार में जितनी आसानी से सवाल उठाने वालों की गिरफ्तारी होती है, अगर उतनी ही आसानी से टीका मिल जाता तो देश आज इस दर्दनाक स्थिति में नहीं होता। उन्होंने यह भी कहा कि देश के भविष्य के लिए ‘मोदी सिस्टम’ को नींद से जगाना जरूरी है। राहुल गांधी ने ट्वीट किया, ‘‘मोदी सिस्टम में जितनी आसानी से सवाल उठाने वालों की गिरफ़्तारी होती है, उतनी आसानी से वैक्सीन मिलती तो देश आज इस दर्दनाक स्थिति में ना होता। कोरोना रोको, जनता के सवाल नहीं!’’ राहुल गांधी ने यह भी कहा, ‘‘आने वाले समय में बच्चों को कोरोना से सुरक्षित करना होगा। पीडियाट्रिक स्वास्थ्य सुविधाएँ व वैक्सीन-इलाज के प्रोटोकॉल अभी से तैयार होने चाहिए। देश के भविष्य के लिए वर्तमान मोदी ‘सिस्टम’ को नींद से जगाना ज़रूरी है।’’वहीं, भाजपा के राष्ट्रीय प्रवक्ता संबित पात्रा ने ट्वीट कर एक टूलकिट शेयर की है जिसमे कांग्रेस द्वारा प्रधानमंत्री मोदी की छवि धूमिल करने के लिए कदम उठाने के लिए कहा गया। संबित पात्रा ने यह भी कहा कि कांग्रेस कोरोना के नाम पर भ्रम फैला रही है। भाजपा ने कांग्रेस की ओर से जारी कथित टूलकिट में कहा है कि लोकल लेवल के कांग्रेस नेता अपने फ्रेंडली अस्पतालों में कुछ कोविड बेड्स को ब्लॉक करके रखें ताकि जरूरतमंदों की रिक्वेस्ट पर उनका उपयोग किया जा सके। टूलकिट में कहा गया है कि जो भी कोरोना के लिए IYC हैंडल को टैग करके मदद मांगे केवल उन्हें मदद दी जाए।ये भी पढ़ें